stanford-oval/wikipedia huggingface dataset:
דריזט דו'אורדן
עלילה > טרילוגיית בקעת רוח-כפור (Icewind Dale)

רסיס הקריסטל: ההרפתקה הראשונה המשותפת של חבורת ההיכל. שבטי הברברים מתכננים פשיטה על עשר קרתות, עשר העיירות השוכנות על גדות שלושת האגמים היחידים הנמצאים בבקעת רוח-כפור. האלף האפל דריזט מצליח לחשוף את התכנונים של השבטים הברברים וגרם לעשר העיירות להתאחד. עשר העיירות מנצחות בקרב בעזרתם של הגמדי השבט שבראשו עומד ברונור מקבת קרב. במהלך הקרב ברונור מרחם על נער ברברי גבוה וחזק בשם וולפגאר בתמורה לחמש שנים בהם הנער ישרת את הגמד. ברונור מוסר את וולפגאר לדריזט כדי שהאלף יאמן את הברברי הצעיר לקרב. קוסם כושל בשם אקאר קסל מוצא רסיס קריסטל קסום ורב עוצמה לאחר שחבורת קוסמים מפתה אותו לרצוח את מורהו, מורקאי האדום, ונוטשת אותו למות מקור. בעזרת הרסיס מקים קסל מגדל קסום ואוסף סביבו אורקים, ענקי כפור, גובלינים, טרולים ויצורים מרושעים אחרים ומנסה לכבוש את בקעת רוח-כפור. עשר קרתות נאלצת להילחם שוב על קיומה. דריזט מצליח לחדור למגדל בזמן הקרב, אך הרסיס מעביר את אקאר קסל ואת דריזט לגבעה במרחק מה משם. כוחו של הרסיס התברר כחזק מדי וגורם למפולת בגבעה. הקוסם אקאר קסל לא שורד אותה, אך דריזט כן. זמן מה לפני כן וולפגאר נלחם בדרקון כפור, וכמעט מובס על ידו, אך ברגע האחרון דריזט מגיע לעזור, והברברי הענק מצליח להרוג את הדרקון. וולפגאר חוזר אל שבטו ומצליח להביס את המלך בדו-קרב וממונה לראש השבט. הוא מאחד את שבטי הברברים ובזמן שדריזט מתעמת בקוסם ואנשי העיירות נלחמים במפלצות. וולפגאר בא לעזרת עשר קרתות ויחד עם אויביהם לשעבר, עשר קרתות, מביסים הברברים ולוחמי העיירות את הצבא של אקאר קסל.
נהרות של כסף: בורונור הגמד, דריזט האלף האפל, וולפגאר הברברי הענק ורג'יס בן המחצית יוצאים בחיפוש אחר היכל המיתריל, ההר המיתולוגי העשיר של שבטו של ברונור מקבת-קרב, ממנו גורשו שבט מקבת קרב בידי דרקון אפל וגמדים אפורים. הידידים עוברים מסע ארוך, ואינם מודעים לכך שארטמיס אנררי, המתנקש של הפחה פוק, ראש גילדת הגנבים בעיר קאלימפורט רודף אחריהם. אל אנקרי מתלווים גם מאגית שוליה, גולם של קוסם רב כוח וחייל של העיר לוקסאן. אנררי וחבורתו, חטפו גם את בתו בת האדם המאומצת של ברונור הגמד קטי ברי וממשיכה לרדוף אחר החבורה עם בת ערובה. החבורה מוצאת את ההיכל ואף נלחמת בחבורת הרודפים ומצילה את קאטי ברי. אך למרות זאת, רג'יס בן המחצית נחטף בידי המתנקש ארטמיס אנררי.
אבן החן של בן המחצית: רג'יס נחטף לעיר הולדתו על ידי ארטמיס אנטררי, מכיוון שרג'יס גנב לפוק תליון עם אבן חן קסומה, והחבורה יוצאת להצילו. לאחר שהחבורה הצילה את רג'יס, היא חוזרת להיכל המיתריל, ששם כבר התאסף צבא המורכב משבטו של ברונור וגמדים וידידים נוספים וכובשים את היכל המתריל, שחוזר לידי שבט מקבת קרב וברונור ממונה למלך השמיני של היכל המיתריל.
עלילה > טרילוגיית בקעת רוח-כפור (Icewind Dale) > תורגמו לעברית בסדרת בקעת רוח כפור

רסיס הקריסטל, נהרות של כסף ואבן החן של בן המחצית.
עלילה > רביעיית "מורשת האלף האפל"

מורשת: אחותו של דריזט מחפשת אותו וארטמיס חוזר במסווה.
לילה נטול כוכבים: המשך ישיר לקודם. ארטמיס ודריזט בעולם העמקים, אויבים ומשתפים פעולה נגד האלפים האפלים.
מצור האפלה: גבירת באינר מובילה רבבות אלפים אפלים ועבדים למתקפה על היכל המיתריל כשבידה מדריך קסום.
מסע אל השחר: דריזט וקטי ברי עובדים כציידי פיראטים, ורסיס הקריסטל חוזר.
עלילה > רביעיית "מורשת האלף האפל" > תורגמו לעברית בסדרת מורשת האלף האפל

מורשת, לילה נטול כוכבים, מצור האפלה ומסע אל שחר.
חברים > חבורת ההיכל

החבורה נקראת על שם היכל המיתריל האבוד שמצאו אחרי כ-200 שנה. בשנת 1463 הם חזרו בגלגול בברכת מליקי, תוך שהם זוכרים את חייהם הקודמים ונראים בדיוק כפי שנראו אז. רג'יס אף איבד תוך לידתו את האצבע שארטמיס אנטררי כרת ממנו כששבה אותו. בשנת 1484 כולם נפגשים שוב למסע חדש בברכת האלה – יחד עם דריזט שהתעורר משינה קסומה.
ברונור מקבת קרב (battlehammer): נסיך גמדים זעוף, יורש העצר של היכל המיתריל וזמן קצר גם מלכו השמיני. בעל ידע בנפחות. גילו יותר מ-200. נשק – גרזן. עם ההשתלטות מחדש על ההיכל שדרג לגרזן שעשוי ממיתריל. נהרג בגאוטלגרים עם סתימת בור ה"קדמון". חזר בגלגול כגמד למשפחת קצינים בשם רג'ינלד מגן-עגול ג'וניור ("R.R") ומתגלה ככישרון בלחימה בגרזן (כשהוא זוכר את כל הטריקים של ברונור). בגלגול השני התחתן עם צמד גמדות בריוניות.
רג'יס "בטן-רעם": בן מחצית גנב שמשתמש בתליון אודם כדי לשכנע אנשים בצורה קסומה. נשק – אלת מתכת. נהרג בזמן ה"spellplague" (מילולית: מגפת הכשף). חזר לחיים כבן מחצית שחציו בן-ים למשפחת פראפין. אביו לא נתן לו שם, אבל בפי הכנופיה המקומית בדלתאוס כונה "העכביש".
וולפגאר: ברברי אדיר וחזק ביותר בגובה כמעט 7 רגל, כשני מטר. בנערותו הובס בקרב על ידי ברונור ובתמורה לחייו שירתו למשך 5 שנים. חזר ליישובי הברברים ונתמנה למנהיג השבטים, וכרת ברית עם הגמדים. נשבה במימד אפל למשך 7 שנים ועונה על ידי השד ארטו, ואף צפה במות בנו בן התערובת שנולד לו שם, אבל הוחזר לעולם החיים על ידי החבורה. לאחר שכמעט הרג בטעות את קאטי ברי ברח והפך למאבטח של פאב בלוסקאן, אולם הופלל עם מוריק בהתנקשות בדודרמונט, ידיד החבורה, ואף על פי שזוכו שניהם הוגלו מהעיר. השניים הפכו לשודדי דרכים והציל מגזר דין מוות תינוקת ממזרית מטירה כשוולפגאר טוען שהוא האב ולוקח אותה איתו. נשק – מקבת מיתריל קסומה שברונור חישל, החוזרת למשליך. וולפגאר חזר לחבורה כדי להילחם בחבורת פיראטיות שגנבו את נשקו הקסום. חזר לחיים כהרולף משבט האייל, אחרי התלבטות אם להצטרף לחבורה שנולדה מחדש.
קאטי ברי: בת אנוש שאומצה על ידי ברונור. נשק – חרב מעוקלת וקשת קסומה עם אשפת חיצי כסף המתמלאת מאליה.
גווינביר(בטרילוגית בקעת "רוח-כפור" – גווניבאר, פנתר זכר) : פנתרה שחורה שיצרה קשר מיוחד עם ג'וזידייה, אלף בהיר, והצילה את חייו בסכנה את חייה. קוסם אנושי שובר מוסכמות בשם אנדרס הפך אותה ליצור קסום במישור אסטרלי וכך הציל את חייה, כשהמפתח הוא פסלון בדמותה. בפשיטות של אלפים אפלים נגנב כנראה הפסלון מג'וזידייה והתגלגל לידי מסוג'י האנט ולאחר מכן לידי דריזט.
חברים > אחרים

תיבלדורף "זעמן קרב" פוונט: גמד ידיד של ברונור שנלחם באמצעים לא שגרתיים ובעל שריון קוצני. בקרב הראשון על גאוטלגרים הוא עורפד על ידי ערפדית, וניזון במשך חודשים על דם גובלינים ויצורים מרושעים אחרים. דריזט מצא אותו עומד בזריחה ומחכה לשמש שתשרוף אותו לפני שיקלקל את נשמתו ברצח חפים מפשע. השניים נפרדו. פוונט התחרט ברגע האחרון וחזר לגאוטלגרים והנהיג להקת ערפדים להגן על האתר. בזכות שדה הכח מבטל הקסם שיצרו האלפיות האפלות מבית באינר הוא חזר להיות גמד רגיל.
מוריק הנוכל: חבר של וולפגאר בספרים שלא תורגמו לעברית. גנב ומבריח מלוסקאן נשלח על ידי ג'רלקסאל לעקוב אחרי הברברי והשניים התיידדו באמת. לאחר כמה הרפתקאות משותפות נפרדו דרכיהם, אבל הוא עזר לחבורה נגד הפיראטיות של שילה קרי (בספר ים החרבות) והתחתן עם הקוסמת של הפיראטיות, חברת-ילדותו בלאני.
דודרמונט: רב חובל צייד פיראטים. דריזט וקאטי ברי עבדו אצלו לאחר שוולפגאר נעלם. לאחר מותו ספינת ציד-פיראטים מפוארת נקראה על שמו, נקמת דודרמונט.
משפחת הרפל: משפחת קוסמים טובי לב אבל עורכים קסמים לא צפויים ולפעמים מסוכנים. הרקל לדוגמה עשה טלפורטציה בטעות רק לעיניים שלו לעבר היכל המיתריל.
דליה סינפיין: אלפית מתנקשת, לשעבר חברה בכת השטנית "האשמדאים" הסוגדת לאליל-שד. הצטרפה לחבורה והתאהבה בדריזט. משתמשת בנשק מוט קסום שנהפך לכמה כלי נשק. קוונתל באינר השתלטה על מוחה והפכה אותה לשליטת-בובות של בית דואורדן המתחדש ועוד שותפה שלה במועצת העכביש. דריזט, ג'רלקסאל וארטמיס הצילו אותה והיא וארטמיס התאהבו.
בנייגו באינר / הקפטן העליון קורת: שליטה של לוסקאן מטעם הברגאן ד'אירתה. במסווה אנושי של מפקד רבי החובלים, אבל בעצם אלף אפל בשם בנייגו שעובד בשביל ג'רלקסאל.
אפרנפרי: נזיר ממנזר הוורד הצהוב שערק והפך ללוחם-צל. כשהחבורה החדשה נמלטה מאחוזת הצל בעזרת ג'רלקסאל הוא הצטרף אליהם וזנח את הרשע. במלחמת "מצעדות הכסף" רכב על גב דרקונית נחושת לצד דריזט והרג דרקון לבן ואת רוכבו טוסאון ארמגו, אלף אפל. חזר למנזר, חזר בתשובה וקודם בדרגות הנזירות. הקריב את חייו לאחר קרב עם שדים כדי שדריזט (שעמד להיות אב) יחזור לעולם ממימד אחר.
אמן-על קיין: מנהל מנזר הוורד הצהוב ואומן אמנויות לחימה ונפש. דריזט מתייעץ איתו ואפילו קימוריאל הגיע אליו לייעוץ חד-פעמי.
אויבים

אלטון דה-ויר: בית דה ויר היה הבית הרביעי במנזברזן עד שניסה לתקוף את בית אובלדורה (השלישי) עם עבדים גובלינים. המתקפה נכשלה והבית איבד את ברכת ליות. בתגובה בית דואורדן (העשירי אז) תקף את בית דה-ויר והשמיד אותו, אולם אלטון שרד ונשבע לנקום. הוא הסווה את עצמו בדמות קוסם חסר פנים שנהרג וניסה מספר פעמים להרוג את דריזט עד שדריזט הרג אותו בהגנה עצמית – לפני שברח ממנזברזן.
הפחה פוק: מנהיג גילדת הגנבים של קלימפורט והבוס של רג'יס, שהה סגנו של פוק עד אשר גנב את תליון אבן החן הקסומה. נהרג על ידי החבורת ההיכל לאחר ששבה את רג'יס.
ארטמיס אנטררי: גדול המתנקשים אי פעם כנראה. בהתחלה שכיר חרב של פוק, ובהמשך פיתח אובססיה להרוג את דריזט. בזכות ג'רלקסאל כעת הוא משוכנע שהרג את דריזט בקרב לא-הוגן. נשק: פגיון שגונב חיים מהנדקר. שרד במשך כמאה שנה בשם הבדוי ברבוס האפור "בזכות" חרב ששיעבדה אותו. עדיין חי, בצורה לא מוסברת, והצטרף לחבורה.
אליפאין טוסראיל או ללורינל: אלפית ירח. בילדותה דריזט העמיד פנים שהוא רוצח אותה באחת הפשיטות של פלוגתו אל פני השטח, אך למעשה ריחם עליה והסתיר אותה. אולם היא פיתחה שנאה כלפיו וחברה לשודדות הים של שילה קרי כדי לרצוח אותו, אבל בסוף הקרב מתה מפצעיה אף על פי שדריזט ביקש שיצילו אותה במקום אותו, כשזיהה מיהי.
עפרון "המעוות" אלגני: הבן של דליה מאונס של בן אנוש בשם הרצגו. אחרי שילדה אותו היא זרקה אותו לסלעים, אבל הוא שרד ולמד מאביו לשנא את אמו. דריזט ודליה הרגו את אביו והוא כנקמה לכד אותה כדי ללמוד על עברו. דריזט הציל את דליה והרשה לו לעזוב – אבל הוא הצטרף לחבורה.
דרייגו קוויק: מכשף צללים מרושע ששיעבד את גווינביר לצרכיו. כשדריזט, ארטמיס, עפרון ודליה באו להציל אותה הוא שבה גם אותם. ג'רלקסאל וחבריו הצילו אותם מממלכת הצללים.
אויבים > משפחת באינר

ייבונל: ברוב הספרים פשוט נקראת הגבירה באינר. שליטת הבית הראשון של מנזברזן ומועצת העכביש. חיה יותר מאלפיים שנה – שיא גם בשביל אלפים אפלים. ניהלה מסע צלב נגד בית אובלדורה הכופר ונגד היכל המיתריל – לכאורה כיוון שהסתירו את דריזט העריק הכופר. נהרגה על ידי ברונור אבל הוחזרה לחיים על ידי ליות כביתו של גרומף בנה מהגלגול הראשון, ובכישוף אפל זירזה את התבגרות עצמה. נראית בדיוק כפי שנראתה בגלגול הקודם ומעריצה כעת את דריזט.
גרומף: בנה הבכור ואביה של ייבונל ורב המג הראשי של מנזברזן. בן יותר מ-700 שנה בזכות סיכה מכושפת שנותנת לו נעורי נצח.
טיריאל: הבת הגדולה ויורשת העצר של הבית
בלדנקרסט: הבת השנייה. סאדיסטית גם באמות מידה של אלפיות אפלות. נחנקה למוות על ידי גנדלוג מקבת-קרב, סבא רבא של ברונור.
קוונתל: הבת השלישית וראש הבית אחרי מות טיריאל. נהרגה וחזרה לחיים.
דנטראג: הבן השני ואמן הנשק של הבית. נהרג על ידי דריזט בדו-קרב.
ג'רלקסאל הוא הבן השלישי אבל קיומו נשאר בסוד כי לפי המסורת היה צריך להיקרב לליות וניצל.
סוסאמפטו, ונדס: שתי בנות מרושעות נוספות. ונדס סאדיסטית ואוהבת לענות. נהרגה על ידי דריזט בקרב.
ברגיניון: בן כיתתו של דריזט בבית הספר ללחימה ושני לו בטורנירי הלחימה.
ליריאל: הבת הבכורה של גרומף. עברה הרפתקאות עם בן אנוש בסדרת ספרים נפרדת.
הברגן ד'ארתה

ארגון שכירי חרב שרובם אלפים אפלים וכמעט כולם זכרים.
ג'רלקסאל באינר: מנהיג החבורה במנזברזן, ומאוחר יותר גם בערים אנושיות כמו קלימפורט. מבוגר בכמאה שנה מדריזט. למרות היותו הבן השלישי בבית ניצל מהקרבה לליות על ידי הונאה. אף על פי שהוא ודריזט נלחמו כמה פעמים ג'רלקסאל סירב להרוג אותו בקרב האחרון כשהייתה לו הזדמנות. מחזיק ברשימה ארוכה של חפצי קסם אפילו יחסית לאלף אפל. הרטיה שלו מגינה מפני התקפה פסיכוזית או של המדוזה, נותנת לו כריזמה קסומה ועוזרת לו לזהות חפצים קסומים. היה חבר של זקנפיין והפילגש-הזכר הזמני הראשון של מאליס דואורדן.
קימוריאל אובלדורה: שריד לבית טלפתיים שהושמד. שרד כי ג'רלקסאל לקחו תחת חסותו, ובהמשך העניק לו את סגנות הנהגת החבורה – עד שג'רלקסאל פרש להרפתקאות וקימוריאל החליפו זמנית. בהמשך הנהיגו את החבורה בשיתוף. משמש קישור טלפתי לשכירי החרב.
ראי גאי טיצ'ומט: שריד לבית שהושמד מצ'אד נסאד. מכשף-כומר החבורה.
ולאס הון: שליחו של ג'רלקסאל למשימות מיוחדות. מחזיק ברשימה מרשימה של חפצי קסם, אם כי פחות משל מפקדו. ייתכן שבמקור מצ'אד נסאד.
דבנאי טר'ארץ': כוהנת של ליות שהצטרפה לחבורה אחרי שביתה הושמד. הכוהנת היחידה שזקנפיין לא מוכן להרוג.
מאורעות מיוחדים

עידן הצרות (שנת 1355): תקופה בה האלים התהלכו כבני תמותה בעולם. ליות ניצלה את המאורע כדי להכריז שוב מלחמה על היכל המיתריל, כ-2,000 שנה אחרי המלחמה הראשונה.
מגפת הכשף (שנת 1385+): תקופה בה הקסם שבת.
רשת ביטול קללות (שנת 1488): ייבונל באינר הטילה עם שותפותיה אזור ביטול קללות בזמן קרב. אלפכבישים מהאויב שנקלעו לרשת הזו הפכו חזרה לאלפים אפלים והקימו יחידה צבאית בשם "הכפירה", כנגד האלילה ליות' שקיללה אותם. פוונט הערפד חזר להיות גמד רגיל בזכות הרשת הזו.
עמיחי חסון

| --- | --- |

עמיחי חסון בטקס פרס השירה העברית במשכן הנשיא
 לידה:  9 ביוני 1987 (בן 37) רמת גן, ישראל 
 מדינה:  ישראל 
 עיסוק:  משורר, אוצר, תסריטאי, במאי, מנהל אמנותי
 מקום לימודים:  בית הספר סם שפיגל לקולנוע ולטלוויזיה 
 יצירות בולטות:  בלי מה, ישורון: 6 פרקי אבות
 בן או בת זוג:  מרים חסון 
 מספר צאצאים:  3
 פרסים והוקרה:  פרס היצירה לסופרים עבריים (2021)  פרס רעיית נשיא המדינה לשירה עברית (2018)  פרס שרת התרבות למשוררים בראשית דרכם (2015)
 https://amichaich.wordpress.com
 פרופיל ב-IMDb
 
עמיחי חסון (נולד בי"ג בסיון תשמ"ז, 9 ביוני 1987) הוא משורר, עורך, אוצר, תסריטאי, במאי ויוצר קולנוע וטלוויזיה ישראלי. עיתונאי בעברו. מנהל אמנותי ואוצר הגלריה לאמנות בבית אבי חי בירושלים.
ביוגרפיה

חסון נולד בשנת 1987 וגדל ברמת גן במשפחה דתית-לאומית, מוצא משפחת אביו מהעיר טריפולי שבלוב ואמו ילידת העיר ניו יורק, ארצות הברית. למד בישיבת קריית הרצוג בבני ברק ובישיבת ההסדר בעתניאל (שם היה קרוב לרב מנחם פרומן). שירת בצה"ל כלוחם בחיל ההנדסה הקרבית. חסון בוגר לימודי קולנוע בבית הספר סם שפיגל לקולנוע ולטלוויזיה בירושלים (2011-2016), היה עמית בתוכנית מנהיגות התרבות של מכון מנדל למנהיגות (2018–2017) ועמית מחקר במכון ון ליר בירושלים (2021–2019).
החל את דרכו המקצועית כעיתונאי, כנער במעריב לנוער ולאחר מכן במקור ראשון, שם היה בעל טור ומבקר הקולנוע של העיתון, ובעיתון מעריב, שם עבד ככתב תרבות ומבקר המוזיקה. שימש כאחד מכותבי הנאומים של נשיא המדינה ראובן (רובי) ריבלין בשנתיים הראשונות לכהונתו. בין השנים 2017-2022 הגיש יחד עם יאיר אסולין את תוכנית התרבות השבועית "התבודדות" ברשת כאן תרבות של תאגיד השידור הישראלי.
מאז 2015 מכהן כמנהל אמנותי ואוצר הגלריה בבית אבי חי בירושלים וכותב ביקורת ספרות במוסף "ספרות ותרבות" של עיתון ידיעות אחרונות.
שירה וספרות

בשנת 2014 התקבל כתב היד של ספר שיריו הראשון "מדבר עם הבית" למפעל קסת לספרות ביכורים, וראה אור כעבור שנה בהוצאת אבן חושן ובעריכת דוד וינפלד. בשנת 2015 זכה חסון בפרס שרת התרבות למשוררים בראשית דרכם.
ספר שיריו השני, "בלי מה", ראה אור בשנת 2018 בהוצאת מוסד ביאליק, במסגרת סדרת "כבר" לשירה בעריכת ליאת קפלן. על הספר זכה חסון בפרס רעיית נשיא המדינה לשירה עברית לשנת תשע"ח, על היות הספר "אבן דרך בשירה הישראלית הצעירה". הפרס הוענק לראשונה בידי רעיית הנשיא נחמה ריבלין במשכן הנשיא בירושלים. בהמשך זכה על הספר "בלי מה" גם בציון לשבח בפרס ברנר לשנת 2019.
בשנת 2021 זכה חסון בפרס ראש הממשלה ליצירה ע"ש ראש הממשלה לוי אשכול. ספרו השלישי "שירים על סף" ראה אור בשנת 2022 ובמרכזו פואמה המתרחשת בגיל התבגרות, על רקע דמותו של הרב אברהם יצחק הכהן קוק.
שיריו הולחנו על ידי מוזיקאים (ובהם דוד לביא, האחיות ג'משיד, אפרת אפטר, אוריין שוקרון ולהקת אקוט) ובשנת 2019 ניהל אומנותית את ערב שירי משוררים הרביעי של גלי צה"ל יחד עם המוזיקאי שלומי שבן. משיריו תורגמו לאנגלית, ספרדית, הונגרית, רומנית, רוסית וגרמנית.
"המלך בשדה", סיפור קצר שכתב, הומלץ בידי השופטים בתחרות הסיפור הקצר של עיתון "הארץ" לשנת 2014. לאורך השנים שימש כאחד מעורכי כתב העת "משיב הרוח" ו"ננופואטיקה", כחבר מערכת כתב העת הליקון וחבר מערכת ההוצאה לאור של "מקום לשירה". היה שותף בצוות הניהול האמנותי של פסטיבל ימי אהבה לשירה, פסטיבל מטר על מטר וכנס כיסופים הבינלאומי לסופרים ומשוררים יהודים. כיהן כשופט בחבר ועדת השופטים של פרס ספיר לספרות (בשנים 2020 ו-2021) ומאז 2022 חבר בדירקטוריון פרס ספיר מטעם מועצת הפיס לתרבות ולאמנות.
קולנוע, טלוויזיה ותיאטרון

במהלך לימודיו בבית הספר סם שפיגל לקולנוע ולטלוויזיה ביים חסון מספר סרטים קצרים, בהם הסרט תיעודי הקצר "מקדש מעט" (2013) שהשתתף כפרק בסרט המלא "עקבות בירושלים: מחווה לדוד פרלוב", את הסרט הקצר "בסיסה" (2013, בהשתתפות השחקנים רמי דנון, עדי ארד ואימרי ביטון) ואת סרט הגמר העלילתי "ביום השישי" (2016, בהשתתפות השחקנים לוסי דובינצ'יק ותומר קאפון).
בשנת 2018 כתב וביים את הסרט התיעודי "ישורון: 6 פרקי אבות" על אודות המשורר אבות ישורון. הסרט הופק כחלק ממיזם העברים (על ידי יאיר קדר) עבור ערוץ כאן 11 והוקרן לראשונה במסגרת התחרות הרשמית של פסטיבל דוקאביב. הסרט זכה כחלק מסדרת "העברים" ב"פרס לסדרה התיעודית הטובה ביותר" בטקס פרס הקולנוע הדוקומנטרי הישראלי 2019.
כתסריטאי וכיועץ תסריט כתב חסון למספר סדרות טלוויזיה, בין היתר כתב פרקים לסדרות "כיפת ברזל" (שודרה בקשת 12) ו"המנצח" (שודרה בyes הטלוויזיה בלוויין). בעבר היה מרצה לתסריטאות בבית הספר הגבוה לאמנויות המילה. במסגרת תפקידו בבית אבי חי יצר את סדרות הרשת "שיר לערב חג" עם השף הדיי עפאים וסדרת האומנות "נקודת מבט" עם רומי נוימרק שנוצרה יחד עם מוזיאון ישראל.
בשנת 2021 עיבדה הבמאית מאיה בואנוס את "הרואה", מחזור שירים שכתב חסון למופע תיאטרלי שעלה בהמפעל, בכיכובו של יונתן בלומנפלד ובתמיכת הקרן לירושלים.
בשנת 2020 מונה בידי שר התרבות חילי טרופר כחבר המועצה הישראלית לקולנוע וכיהן בתפקיד עד שנת 2022.
ספריו > ספרי שירה

מדבר עם הבית: שירים, הוצאת אבן חושן, 2015
בלי מה: שירים, סדרת כבר לשירה - הוצאת מוסד ביאליק, 2018
שירים על סף, סדרת כבר לשירה - הוצאת מוסד ביאליק, 2022
ספריו > ספרים בעריכתו

דרושה חברה לתקופת החגים: אחד-עשר סיפורים קצרים לימי אלול-תשרי, הוצאת אינדיבוק, 2014
הפוגה באי ירוק: מחווה לזלדה, עורכים: עמיחי חסון ונעמה שקד, משיב הרוח, 2015
ננופואטיקה: מחווה לאלן גינסברג, עורכים: עמיחי חסון וגלעד מאירי, הוצאת מקום לשירה, 2017
אדם מהלך בעולם – שיחות עם אברהם יהושע השל, עורכים: עמיחי חסון ואמונה אלון, הוצאת ידיעות ספרים, 2019
עדן אביטבול, פרגוד, הוצאת טנג'יר, 2022
תערוכות שאצר

רוני סומק: פעמיים ח"י (קטלוג תערוכה), עורך ואוצר: עמיחי חסון, גלריית בית אבי חי, 2016
ג'ואל קנטור: שומר לילה, אוצר: עמיחי חסון, גלריית בית אבי חי, 2018
שרה אייל: יוצאת מן הצללים (קטלוג תערוכה), אוצר: עמיחי חסון, גלריית בית אבי חי, 2019, משכן הכנסת, 2021
מארק ינאי: פתח הבית (קטלוג תערוכה), עורך ואוצר: עמיחי חסון, גלריית בית אבי חי, 2022
אנטולי קפלן: ציור מכושף (קטלוג תערוכה), עורכים ואוצרים: דוד רוזנסון ועמיחי חסון, גלריית בית אבי חי, 2023
פנחס ליטבינובסקי: ובחרת בחיים – זו אמנות (קטלוג תערוכה), עורך ואוצר: עמיחי חסון, גלריית בית אבי חי, 2024
חיים אישיים

נשוי לד"ר מרים חסון, בתם של הסופרת אמונה אלון והשר והח"כ לשעבר, הרב בני אלון, ואב לשלושה. גיסיו הם הסופר והתסריטאי אורי אלון, המשורר והעורך הרב אלחנן ניר והזמר שמואל פְּרֶדְנִיק. מתגורר בשכונת קטמון בירושלים.
הערות שוליים

↑  מצד משפחת אביו הוא נינו של הרב הראשי לטריפולי הרב כמוס נחאיסי, ומצד משפחת אמו הוא נינו של התעשיין והממציא היהודי-אמריקאי שמואל בלום. '"`UNIQ--nowiki-00000000-QINU`"'רוויטל מדר,'"`UNIQ--nowiki-00000001-QINU`"'בספר השירים החדש שלו עמיחי חסון מזגזג בין הזהות המזרחית לזהות האשכנזית שלו, באתר הארץ, 17 ביולי 2015
↑  עמיחי חסון,'"`UNIQ--nowiki-00000003-QINU`"'סרט חייו: כשהרב פרומן ביכה את מותו, באתר ynet, 28 בפברואר 2014
↑  עמיחי חסון באתר בית הספר סם שפיגל
↑  עמיחי חסון – מדבר עם הבית, בפרויקט "קריאה ראשונה" של הספרייה הלאומית
↑  מגלים אוצרות- עמיחי חסון, מגזין פורטפוליו, 31 בינואר 2023
↑  הוכרזו הזוכים בפרסי שרת התרבות והספורט בתחומי היצירה הספרותית התשע"ה באתר משרד התרבות והספורט
↑  מנימוקי חברי הוועדה להענקת הפרס למשורר עמיחי חסון על ספרו ״בלי מה״ באתר בית הנשיא
↑  איתמר אייכנר,'"`UNIQ--nowiki-0000000A-QINU`"'רעיית הנשיא העניקה פרס למשורר עמיחי חסון, באתר ynet, 19 בדצמבר 2018
↑  משרד התרבות והספורט הכריז על הזוכות והזוכים בפרסי היצירה לסופרים עבריים ע"ש לוי אשכול לשנת 2021
↑  טפת הכהן־ביק,'"`UNIQ--nowiki-0000000D-QINU`"'על "שירים על סף" מאת עמיחי חסון, באתר "הַמּוּסָךְ - מוסף לספרות" של הספרייה הלאומית, ‏1 בפברואר 2023
↑  נצר לאו "אסתטיקה של פצע" באתר "מעלה", יוני 2023
↑  Vivian Eden, Of Yom Kippur and Baseball - Amichai Chasson’s poem ‘America’, Sep 17, 2018, Haaretz
↑  '"`UNIQ--nowiki-00000011-QINU`"'עמיחי חסון,'"`UNIQ--nowiki-00000012-QINU`"'המלך בשדה, באתר הארץ, 5 במאי 2014
↑  שני ליטמן, 2018: אהבות ישורון בשישה פרקים אלגנטיים, הארץ, 22 במאי 2018
↑   עמיחי חסון, הרואה: מחזור שירים מאת עמיחי חסון, באתר הארץ, 30 בנובמבר 2022
↑  תמר פרלשטיין, לא רק ספרים: על מה גדל המשורר עמיחי חסון?, 24 ביוני 2017, באתר nrg
↑  '"`UNIQ--nowiki-00000018-QINU`"' עמיחי חסון,'"`UNIQ--nowiki-00000019-QINU`"'עושים סדר: ראיון משפחתי עם אלחנן ניר, באתר "ידיעות אחרונות", 12 באפריל 2022
| --- | --- |
בקרת זהויות :  NLI: 987007574499205171  BnF: cb170746099 (data)  GND: 1175140228  ISNI: 0000 0004 5066 9482  LCCN: no2015105476  MusicBrainz: 959fb9a8-7e6b-4d72-bb55-c064c973ebe9  VIAF: 316605474   WorldCat (עם VIAF): 316605474
דונייל מרשל

| --- | --- |

מרשל ב-2011
 לידה:  18 במאי 1973 (בן 51) רידינג, פנסילבניה
 עמדה:  פאוור פורוורד, סמול פורוורד
 גובה:  2.06 מטר
 מכללה:  אוניברסיטת קונטיקט
 דראפט:  בחירה רביעית, 1994 מינסוטה טימברוולבס
 קבוצות כשחקן
 1994–1995   1995–2000   2000–2002   2002–2003   2003–2005   2005–2008   2008   2008–2009:  מינסוטה טימברוולבס   גולדן סטייט ווריורס   יוטה ג'אז   שיקגו בולס   טורונטו ראפטורס   קליבלנד קאבלירס   סיאטל סופרסוניקס   פילדלפיה 76'
 הישגים כשחקן
 חמישיית הרוקיז השנייה של העונה (1995)
דונייל למאר מרשל (באנגלית: Donyell Lamar Marshall; נולד ב-18 במאי 1973 ברידינג, פנסילבניה) הוא כדורסלן עבר אמריקאי ששיחק במשך 15 עונות בליגת ה-NBA בעמדות הסמול פורוורד והפאוור פורוורד.
ביוגרפיה

בצעירותו שיחק מרשל באוניברסיטת קונטיקט (לצידו של דורון שפר) ובשנת 1994 נבחר על ידי מינסוטה טימברוולבס במקום הרביעי בדראפט ה-NBA. במהלך עונת הרוקי שלו, הועבר לגולדן סטייט ווריורס, בה שיחק עד לשנת 2000. בשנים הבאות שיחק ביוטה ג'אז, שיקגו בולס וטורונטו ראפטורס ובעונת 2005/2006 חתם בקליבלנד קאבלירס. בקליבלנד תיפקד כ"שחקן שישי" ובעונתו השנייה בקבוצה, 2006/2007, אף סייע לה להעפיל לגמר ה-NBA, אך קבוצתו הפסידה בסדרה לסן אנטוניו ספרס. במהלך עונת 2007/2008 עבר לסיאטל סופרסוניקס ולאחר עונה נוספת במדי פילדלפיה 76' פרש ממשחק פעיל.
מרשל החזיק בשיא ה-NBA לקליעת שלשות במשחק אחד, במשותף עם קובי בראיינט וסטפן קרי, לאחר שקלע 12 מתוך 19 זריקותיו מטווח השלוש במשחקה של טורונטו ראפטורס נגד פילדלפיה 76' ב-13 במרץ 2005. השיא נשבר על ידי קרי ב-8 בנובמבר 2016.
דונייל מרשל הוא בן דודו של צ'סטר סימונס שמשחק בליגת העל הישראלית.
הערות שוליים

↑  סיכום המשחק בין טורונטו לפילדלפיה באתר YAHOO!
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
מתילפנידאט

| --- | --- |

מתילפנידאט
 
 ריטלין 20 מ"ג בשחרור מושהה
 שם IUPAC
 methyl phenyl(piperidin-2-yl)acetate
 שמות מסחריים בישראל
 ריטלין (לא כולל שמות מסחריים של התרופה בשחרור מושהה)
 נתונים כימיים
 כתיב כימי:  C14H19NO2
 מסה מולרית:  233.31 g/mol
 נתונים פרמוקוקינטיים
 זמינות ביולוגית:  11–52%
 מטבוליזם:  כבד
 זמן מחצית חיים:  2-4 שעות
 הפרשה:  שתן
 בטיחות
 מעמד חוקי:  בישראל נכלל בפקודת הסמים המסוכנים. ניתן באישור רופא מומחה, נמצא בסל הבריאות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 סיכון לתלות:  גבוה
 דרכי מתן:  אוראלי, ספיגה
 מזהים
 קוד ATC:  N06BA04 
 מספר CAS:  113-45-1
 PubChem:  4158
 ChemSpider:  4015
 
מתילפנידאט (Methylphenidate) (הידוע בשמות המסחריים "ריטלין", "ריטלין SR", "ריטלין LA" ו"קונצרטה") הוא חומר פסיכואקטיבי ממריץ של מערכת העצבים המרכזית. המתילפנידאט משמש כתרופה פסיכוטרופית לטיפול בהפרעת קשב, ריכוז והיפראקטיביות ובנרקולפסיה. החומר שייך לקבוצת האגוניסטים האדרנרגיים ממשפחת הפנתילאמינים ודומה בין היתר לאדרנלין, נוראדרנלין, דופמין, קוקאין, פרוקאין, אפדרין, פסאודואפדרין, אמפטמין, מתאמפטמין ו-MDMA. נוסחתו הכימית המולקולרית היא (C14H19NO2). בנסיבות מסוימות (כמו היפראקטיביות) יש למתילפנידאט השפעה מרגיעה, אם כי למעשה, למתילפנידאט השפעה מעוררת (פסיכוסטימולנטית) ברמה המוחית.
טיפול תרופתי בהפרעת קשב

אנשים רבים עם הפרעת קשב עשויים לחוש לאורך חייהם תסכול ואי-מיצוי יכולותיהם בתחומים שבהם יכלו להגיע להישגים גבוהים, אך באמצעות טיפול הולם, הפרוגנוזה של הפרעת קשב עשויה להיות טובה מאוד.
מתילפנידאט היא התרופה הנפוצה ביותר לטיפול רפואי בהפרעת קשב.
מבין  אמצעי הטיפול השונים, מתילפנידאט נחשב בקרב הקהילה המדעית כאחד הטיפולים האפקטיביים והמהירים ביותר, ומוגדר בקרב רבים כטיפול המרכזי. הטיפול אינו בהפרעה עצמה אלא בתסמינים שלה; הטיפול נועד להקל על הלוקה בה ללמוד, לעבוד ולשמור על קשרים חברתיים.
עם זאת, לטיפול תרופתי ארוך טווח במתילפנידאט יכולות להיות גם השפעות מיטיבות משניות, כתוצאה מההשפעה הזמנית אך המצטברת שלו על רמת התפקוד של האדם.
טיפול ארוך טווח בתרופות ממריצות יכול לאפשר לאנשים עם הפרעת קשב להשתפר בטווח רחב של תפקודים קוגניטיביים, בעקבות קיומם של משאבי קשב רבים יותר לרכישת אסטרטגיות.
טיפול תרופתי בהפרעת קשב > אבחון והתחלת טיפול בגיל מבוגר

מתחילת שנות 1990 החלו מטפלים להתייחס גם להשפעות ארוכות הטווח של הפרעות קשב וריכוז על מבוגרים, ובכללן דפוסים פסיכולוגיים והתנהגותיים. בדרך כלל מאבחנים את ההפרעה אצל מבוגרים שאובחנו כסובלים ממנה גם בעבר בילדות או בגיל ההתבגרות.
בישראל ובעולם מתועדת עליה בשימוש במתילפנידאט אצל מבוגרים שמאובחנים לראשונה בגיל 30 ומעלה. [דרוש מקור] במטופלים אלו, התרופה משפרת ריכוז ותורמת ל"שקט מחשבתי" שרבים מהם מתארים כ"הורדת הווליום" של גירויים סביבתיים חיצוניים, ומיתון ב"הבזקות אסוציאטיביות" בתהליכי חשיבה. חלק לא ידוע מתוכם עובר את התהליך עם ליווי פסיכולוגי או טיפול התנהגותי וקוגניטיבי, וקיימים מעט מאוד פרסומים מחקריים על התהליך, רובם מוגדרים כראשוניים. על כן חסרה כל ההתייחסות המחקרית והמנהלית לטיפול בהפרעות קשב וריכוז במבוגרים, ונכון להיום אין מסגרות מוגדרות ומוסכמות לגישות טיפול באדם שאובחן בגיל מבוגר.